Diit 137
Pal ji̱ I-thɛ-rɛl pɛɛcä
1
Kɔn cua̱kɔ nyuur wuɔ̱thni
kiɛri Bɛ̈-bi-lɔn,
ɛn wi̱ni cua̱kɔ wiee thi̱n,
mëë cakɔ Dha-yɔn tim.
2
Cua̱kɔ thuɔɔmnikɔ ŋap wuɔ̱thni
jiɛn tëë te wi̱ni.
3
Kä ɛn wi̱ni cu nɛy tëë pɛ̈ckɛ kɔ
kɔ thiec kɛ ɣöö dëëkɔ
diit kɛt,
kɛn ji̱ tɛ̈ra görkɛ diit tɛthä
lɔaac wäkɛ i̱,
“Këtdɛ nɛy dit kɛl
kä diit Dha-yɔn.”
4
Dëë kɔ dit Kuɔth Nhial kit i̱di,
muun nɛɛni kɔ̱kiɛn?
5
Mi ci pa̱l ruëëc lö Jɛ-ru-tha-lɛm,
ɛ tët cuëëcdä go̱k!
6
Kä ɛ lɛpdä dɔp nyäärä nhial,
mi /ka̱n ji̱ car,
mi /ka̱n Jɛ-ru-tha-lɛm
jakä tɛ̈th lɔaacdä min di̱i̱t.
7
Car mëë jiääk ëë ci ji̱ Ɛ-dɔm
ɛ la̱t lö Kuoth Nhial,
kɛ cäŋ ëë pɛn
kɛ Jɛ-ru-tha-lɛm,
mëë wäkɛ i̱, “Tiathɛ jɛ!
Tiathɛ jɛ!
Tiathɛ jɛ amäni keŋkɛ!”
8
Kä ji̱n lö nya Dha-yɔn ba ji̱ däk!
Tɛ̈th lɔaac akɛ ram in ci
ji̱ cuɔ̱l tëë ci lät kä nɛy!
9
Kä tɛ̈th lɔaac akɛ ram in ci
gaatku wä riac kɛ pääm!
